Document ID: 31987R1892

ΚΑΝΟΝΙΣΜΟΣ (ΕΟΚ) αριθ. 1892/87 ΤΟΥ ΣΥΜΒΟΥΛΙΟΥ της 2ας Ιουλίου 1987 για τη διαπίστωση των τιμών της αγοράς στον τομέα του βοείου κρέατος
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 467/87 (2), και ιδίως το άρθρο 6 παράγραφος 4, την πρόταση της Επιτροπής (3), Εκτιμώντας: ότι ο κανονισμός (ΕΟΚ) αριθ. 1208/81 (4) καθόρισε κοινοτική κλίμακα κατάταξης των σφαγίων των χονδρών βοοειδών που συνεπάγεται τη διαπίστωση των τιμών της αγοράς σε βάρος σφαγίου 7 ότι, ωστόσο, με τον κανονισμό (ΕΟΚ) αριθ. 1202/82 (5), τα κράτη μέλη κλήθηκαν να πραγματοποιήσουν, μέχρι το τέλος της περιόδου εμπορίας 1986/87, τη διαπίστωση των τιμών σε βάρος ζώντος ζώου και παράλληλα σε βάρος σφαγίου 7 ότι, λόγω των πλεονεκτημάτων που εμφανίζουν και οι δύο αυτοί τύποι διαπίστωσης των τιμών, είναι σκόπιμο να συνεχισθεί η κοινή εφαρμογή και μετά την περίοδο εμπορίας 1986/87, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα κράτη μέλη πραγματοποιούν τη διαπίστωση των τιμών βάσει της κοινοτικής κλίμακας κατάταξης των σφαγίων χονδρών βοοειδών που καθορίστηκε με τον κανονισμό (ΕΟΚ) αριθ. 1208/81 παράλληλα με τη μέθοδο που εφαρμόζουν, σύμφωνα με το άρθρο 12 παράγραφος 6 του κανονισμού (ΕΟΚ) αριθ. 805/68, την ημερομηνία έναρξης της ισχύος του παρόντος κανονισμού.
Άρθρο 2
Οι λεπτομέρειες εφαρμογής του παρόντος κανονισμού θεσπίζονται σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 2 Ιουλίου 1987.

Labels: 2
17
6